Lav et referat af nedenstående tekst:

Tekst:
Ifølge Vejdirektoratet skyldes det nedsivende fjordvand en fejl i konstruktionen, som opstod, allerede da tunnelen blev bygget i 1969. En gummimembran, der skulle havde holdt fjordvandet ude har aldrig fungeret, så byggeriet har reelt aldrig været tæt. Alligevel forsikrer Vejdirektoratet, at Limfjordstunnellen er helt sikker. - Vi overvåger tunnelen konstant og har eksperter på opgaven, som hele tiden holder øje med de små utætheder der, siger Rasmus Bang, Ingeniør, Vejdirektoratet. De små revner i konstruktion skyldes sætningsskader, der opstod allerede da tunnelen blev bygget. Derfor har det i flere omgange også været nødvendigt at udføre grundige reparationer, hvor tætningsmasse, ny beton og armeringsjern er blevet udskiftet. Senest for 5 år siden. Vejdirektoratet garanterer, at alle nødvendige reparationer bliver udført også i fremtiden. - Folk skal vide, at hvis der er behov for en reparation, jamen så bliver den udført, og det har vi fuld fokus på. Trafiksikkerheden har vores allerhøjeste prioritet, siger Rasmus Bang, Vejdirektoratet.

Referat:
Hvis du har oplevet at det drypper ned på din bil, når du kører gennem Limfjordstunnellen, så er det faktisk vand fra fjorden, der drypper ned.